Komeleya Huqûqnasan a Seba Azadîye (OHD) û Komeleya Hetkarîya bi Keyeyanê Tepişteyan û Hukmwerdeyan (TUAYDER) binpaykerdişê zîndananê Amedî kerdî rapor.
Rapor de qala nê binpaykerdişan ameye kerdene:
-Dekewtişê zîndanan de cigêrayîşo rût esto, karantînaya bi 15 rojan yena ferzkerdene, hewcedarîyê esasî nênê peydakerdene, tedbîrê hîjyenî nênê caardene û pêvînayîşê telefon û avûkatan ra ber tecrîd esto.
-Kitab, TV ûsn çin ê
-Aktîvîteyê zereyî bi kêmî yenê kerdene, aktîvîteyê sey tîyatro, sînema ûsn. nênê kerdene
-Pêvînayîşê akerdeyî, waştişê sewqî yenê redkerdene. Surgunê keyfîyî qewimîyenê
-Qerarê înfazî erey yenê teblîxkerdene la cezayê dîsîplînî û xerakerdişê înfazî cade yenê teblîxkerdene.
-Pê kerdişanê keyfîyan înfazî yenê xerakerdene
-Bê pêvînayîşê îdareyî meseleyêka asane zî nêna çareserkerdnee
-Tepişteyî nênê tiraşkerdene
-Faturayê ceyranî zaf yenê û tepişteyan ra pereyê ci yeno girewtene
-Şitişê kincan kêm yeno kerdene
-Cewab nêdîyeno waştişnameyan
-Personelê zîndanî pê tepişteyan heqaret kenê
Dewamê raporî de dîya zanayene ke gereka vera nê binpaykerdişan nê tedbîrî bêrê girewtene:
-Gereka tepişteyê nêweşî bêrê veradayene
-Tepişteyê 60 serre ra pîlêrî ganî çarçewa tedbîranê vîrusê Korona de bêrê veradayene
-Personelê zîndanan gereka verî ke tepişteyan de temas bikerê tedbîranê vera Korona bigêrê
-Tepişteyî pê wesayîtê rîngî nê pê wesayîtêkê hîjyenîkî şorê nêweşxane û revîran
-Warê pêvînayîşan de tedbîrê hîjyenî wa bêrê girewtene
-Aktîvîteyê sosyalî çarçewa tedbiranê vera Korona de bêrê kerdene
-Mazlemeyê hîjyenî wa bêrê dayene tepişteyan
-Wa Wezîrîya Edaletî û Komîsyonê Heqanê Merdiman ê TBMMyî vera binpaykerdişanê heqanê tepişteyan wezîfeyê xo bikerê.
